Document ID: 31994R3282

NEUVOSTON ASETUS (EY) N:o 3282/94,
annettu 19 päivänä joulukuuta 1994,
yleisten tullietuuksien soveltamisesta tiettyihin kehitysmaista peräisin oleviin maataloustuotteisiin annettujen asetusten (ETY) N:o 3833/90, (ETY) N:o 3835/90 ja (ETY) N:o 3900/91 soveltamisen jatkamisesta vuodelle 1995
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
Euroopan yhteisö on Yhdistyneiden kansakuntien kauppa- ja kehityskonferenssissa (UNCTAD) tehnyt tarjouksen, joka koskee tullietuuksien myöntämistä tietyille yhteisen tullitariffin 1-24 ryhmään kuuluville, kehitysmaista peräisin oleville maataloustuotteille; tarjouksessa tarkoitettu etuuskohtelu muodostuu tiettyihin asetuksessa (ETY) N:o 3033/80(4) määritetyn kauppajärjestelyn alaisiin tavaroihin mainitun asetuksen perusteella sovellettavan tullin kiinteän maksuosan alennuksesta sekä tuotteiden osalta, joihin sovelletaan yhtä ainoaa tullia, tämän tullin alennuksesta; kyseisten etuuskohteluun oikeutettujen tuotteiden tuonti voidaan yleensä toteuttaa ilman määrällisiä rajoituksia,
UNCTADin tullietuuksien erityiskomitean yhdeksännessä istunnossa tunnustettiin myönteinen vaikutus, joka tällä järjestelmällä on kehitysmaiden pääsyn helpottamiseksi tullietuuksia antavien maiden markkinoille; samalla todettiin, että yleisen tullietuusjärjestelmän tavoitteita ei kokonaan saavutettaisi vuoden 1980 lopussa, minkä seurauksena sen kestoa pidennettäisiin alkuperäisestä kestosta, ja kyseisen järjestelmän kokonaisvaltainen tarkistus on aloitettu vuonna 1990,
yleisen tullietuusjärjestelmän teollisesta osasta säädetään asetuksella, jota sovelletaan kolme vuotta ja joka perustuu yhteisön laatimiin kymmenen vuoden suuntaviivoihin; ottaen huomioon Uruguayn kierroksen tulosten täytäntöönpanoon liittyvät erityispiirteet tässä asetuksessa tarkoitettujen tuotteiden osalta, uusiin kymmenen vuoden suuntaviivoihin perustuvan asetuksen antaminen näille tuotteille ei näytä mahdolliselta ennen vuoden 1995 loppua; tämän seurauksena tuotteita koskevaa nykyistä järjestelmää olisi väliaikaisesti jatkettava tietyin yksittäisin parannuksin, kunnes uusi maatalousjärjestelmä otetaan käyttöön 1 päivänä tammikuuta 1996, ja
maille, jotka ovat sitoutuneet huumeiden tuotannon ja kaupan vastaisiin tehokkaisiin ohjelmiin, on voitava edelleen myöntää edullisempi menettely kuin niille edellisessä järjestelmässä jo myönnettiin; näille maille, joihin Venezuela olisi lisättävä, myönnetään tullittomuus kuten ennenkin tiettyjä kalastustuotteita lukuun ottamatta,
ON ANTANUT TÄMÄN ASETUKSEN:
1 artikla
Yleisten tullietuuksien soveltamisesta tiettyihin kehitysmaista peräisin oleviin maataloustuotteisiin annettujen asetusten (ETY) N:o 3833/90, (ETY) N:o 3835/90 ja (ETY) N:o 3900/91 säännöksiä sovelletaan soveltuvin osin ajanjaksona, joka alkaa 1 päivänä tammikuuta ja päättyy 31 päivänä joulukuuta 1995.
Ensimmäisessä kohdassa tarkoitettuihin asetuksiin sisältyviä viittauksia määrättyihin päivämääriin vuosina 1991 ja 1992 on pidettävä viittauksina vastaaviin päivämääriin vuosina 1995 ja 1996.
2 artikla
Korvataan asetuksen (ETY) N:o 3833/90 1 artiklan 4 kohdan ensimmäinen alakohta seuraavasti:
"Tällä asetuksella perustetun tullietuusjärjestelmän myöntämiseksi edellytetään alkuperäsääntöjen noudattamista yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(5) 249 artiklassa säädettyä menettelyä noudattaen.
(5) EYVL N:o L 302, 19.10.1992, s. 1"
3 artikla
1 Muutetaan asetuksen (ETY) N:o 3835/90 3 artikla seuraavasti:
"3 artikla
Jakson aikana, joka alkaa 1 päivänä tammikuuta 1995 ja päättyy 31 päivänä joulukuuta 1995:
1) Suspendoidaan kokonaan yhteisen tullitariffin tullit tämän asetuksen liitteessä lueteltujen, Boliviasta, Kolumbiasta, Ecuadorista, Perusta ja Venezuelasta peräisin olevien tuotteiden osalta CN-koodiin 0306 13 kuuluvia tuotteita lukuun ottamatta. Nämä maat ovat edelleen kyseisten tuotteiden osalta asetuksen (ETY) N:o 3833/90 liitteessä II tarkoitettujen etuuksien saajia. Näihin maihin ja tämän asetuksen liitteessä lueteltuihin tuotteisiin sovelletaan asetuksen (ETY) N:o 3833/90 1 artiklan 4 kohtaa ja 7-12 artiklaa, sanotun kuitenkaan rajoittamatta mahdollisesti sovellettavien lisätullien kantamista.
2) Poistetaan Bolivia, Kolumbia, Ecuador, Peru ja Venezuela asetuksen (ETY) N:o 3833/90 liitteessä III olevasta maiden luettelosta."
2. Poistetaan CN-koodiin 0306 13 kuuluvat tuotteet asetuksen (ETY) N:o 3900/91 liitteestä.
4 artikla
Täydennetään asetuksen (ETY) N:o 3833/90 7 artiklaa seuraavasti:
"2 Asetuksen (ETY) N:o 3835/90 3 artiklassa tarkoitetuista maista peräisin oleville, CN-koodiin ex 0603 10 53 kuuluville neilikoille, joiden varren pituus on enintään 30 senttimetriä, edellä 1 kohdassa tarkoitettu määrä on yhden näistä maista yhteisöön viemä määrä, joka vastaa tämän asetuksen voimaantuloa edeltävän neljän vuoden korkeimman määrän ja keskiarvon puolivälissä olevaa lukua.
3 Asetuksissa (ETY) N:o 3835/90 ja (ETY) N:o 3900/91 tarkoitetuista maista peräisin oleville, CN-koodeihin 1604 14 12, 1604 19 31, 1604 19 39 ja 1604 20 70 kuuluville tonnikalasäilykkeille ja -paloille (loins) 1 kohdassa tarkoitettu määrä on 20 000 tonnia."
5 artikla
Muutetaan asetuksen (ETY) N:o 3833/90 liitteessä II oleva tulli, järjestysnumeroihin 52 1770, 52 1840, 52 1920 ja 52 1930 kuuluvia tuotteita lukuun ottamatta, neljäksi prosentiksi järjestysnumeroon 52 0520 kuuluville tuotteille ja 30 prosentiksi järjestysnumeroon 52 3790 kuuluville tuotteille.
Poistetaan liitteestä II järjestysnumeroihin 52 2350 ja 52 2420 kuuluvat tuotteet.
6 artikla
1 Täydennetään asetuksen (ETY) N:o 3833/90 liitteessä III olevaa A osaa maininnoilla "366 Eritrea", "388 Etelä-Afrikka" ja "825 Palau"; poistetaan mainitusta liitteestä maininnat "053 Viro", "054 Latvia" ja "055 Liettua".
2 Tullietuutta ei myönnetä Etelä-Afrikasta peräisin oleville asetuksen (ETY) N:o 3833/90 liitteeseen II sisältyville tuotteille, jotka kuuluvat CN-koodeihin 0409 00 ja 2401 sekä 6, 7, 8 ja 20 ryhmään. Neuvosto tarkastelee uudelleen komission ehdotuksesta ennen 1 päivää heinäkuuta 1995 tämän asetuksen Etelä-Afrikkaan soveltamisen edellytyksiä.
7 artikla
Korotetaan asetuksen (ETY) N:o 3833/90 liitteessä I olevassa 5 sarakkeessa ilmoitettuja kiinteitä määriä 10 prosentilla.
8 artikla
Asetusten (ETY) N:o 3833/90, (ETY) N:o 3835/90 ja (ETY) N:o 3900/91 tekniset muutokset ovat tämän asetuksen liitteessä.
9 artikla
Tämä asetus tulee voimaan 1 päivänä tammikuuta 1995.
Sitä sovelletaan yksi vuosi.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1994.

Labels: 3
18
19
6